**Levolo 3 Fekau tāua ki mātua**

# Fakamatalaga ke fesoasoani mo tau palani ki te Levolo 3 o Fakatokaga

A Niu Sila ka fanaifo ki lalo ki te Levolo 3 o Fakatokga i te 11:59 i te po o te aso Gafua 27 o Apelila.

Tatou e`tau o tumau te galue fakatasi pela me se atufenua o fakagata te lasi o te fakamataku o te `pisiga o te COVID-19 ke se tumau.

# Tatou katoa e kau fakatasi i te mea tenei

Tatou ka nofo i te Levolo 3 o Fakatokaga mai i te Aso Lua po 28 o Apelila. Te Malo ka toe onoono faka`lei ki te levolo tenei i te po 11 o Me. Mai lalo i fakanofonofoga o te Levolo 3 o Fakatokaga, koi isi loa ne fakatapuga ki tou mea e mafai o fai. Tino katoa kola e mafai o galue mai te fale e manakogina ke tumau loa o galue mai te fale. Tamaliki mo talavou katoa kola e mafai o akoga mai te fale e manakogina loa ke nofo i te fale.

**Kafai koe e se galue, i te akoga, fakamalosilosi te foitino io me fano ke maua a mea tāua pela mo meakai (e aofia i ei a meakai `togi (takeaways)), tena uiga e `tau mo koe o nofo i te fale – e `pau loa pela mo te nofoga i te Levolo 4 o Fakatokaga.**

[Levolo 3 o Fakatokaga – covid19.govt.nz](https://covid19.govt.nz/latest-updates/new-zealand-be-at-alert-level-3-from-tuesday-28-april/) (Alert Level 3-covid19.govt.nz)

Te mea tenei ko oko loa i te faigata ki a tatou katoa. Tatou e manumalo fakatasi. Nofo fakatasitasi, kae alofa kia koe loa pela foki mo nisi tino. Tau akoga kamata, akoga io mo akoga Maoli, fakatasi mo te Minisituli o Akoakōga, e taumafai malosi ke mafai ne latou o fesoasoani ki a koe mo au tamaliki i te vaitaimi tenei.

# Nofo fale, tumau akoakōga

Te tu vāsia o tino mo te fakatapulā ki fesokotakiga mo nisi tino i loto i te fakalasiga o tau ufiga koi manakogina loa pela me se vaega o tou fakatokaga ki te ola`lei o tino mo te COVID-19. Mai lalo i fakanofonofoga o te Levolo 3 o Fakatokaga tamaliki mo olotou mātua e fakamoemoegina ke galue kae akoga mai fale manafai e mafai.

Tamaliki e mafai o fakasoko olotou akoga kae fakaaogā te Akoakōga mai te Fale TV, fakaaogā a mea akoga mai te fale, kae fakaaogā itulau i fesokotakiga o fakamatalaga (websites) o te Akoga mai Fale pela foki mo Te Mainaga i te Lalolagi (Ki Ao Te Mārama).

<https://learningfromhome.govt.nz/pacific-communities/tuvalu>

Te faiakoga o tau tamaliki e takitaki ne ia te akoga kae ko ia foki ko tou taugasoa i akoakōga a tau tamaliki mai te fale. Au tamaliki ka tumau a fesoasoani kola e manakogina ne latou manafai e matea ne faiakoga ne vāivāiga i mataupu tauloto a tamaliki. Tumau o fesokotaki mo faiakoga o au tamaliki kae fakailoa ke iloa ne latou mafai ne tulaga e manavase koe ki ei.

# Fale akoga kamata mo akoga ka `tala ki a latou kola e manakogina o foki o galue

Eiloa ne tatou me i nisi mātua mo tino tausi ka manakogina ke olo o galue. Nisi mātua e mafai o seai ne fesoasoani o `lago malosi ki olotou tamaliki ke tumau o akoga mai te fale.

**Fale akoga kamata mo akoga katoa ka `tala ki tamaliki mo talavou ke oko atu ki te Tausaga Akoga 10.** Te aofaga tenei e fesoasoani ki kāiga kola e manakogina o foki o galue mai tua atu o te fale. Talavou i **Tausaga Akoga 11-13 ka tumau loa te akoga mai fale.**

Te fale akoga kamata o tau tamaliki , akoga io mo akoga Maoli e galue fakatasi mo te Minisituli o Akoakōga mo matagaluega o te ola`lei o tino o fakamautinoa tonu me i tamaliki katoa e tumau loa te mafai o maua ne latou o tauloto kae ko akoakōga foki e mafai o fakagalue faka`lei fakatasi mo fakanofonofoga o te ola `lei o tino.

Polokalame mai tua o taimi akoga (after-school services) e se `tala mai lalo i fakanofoga o te Levolo 3 o Fakatokaga. Nisi akoga mo koga akoga e mafai o manakogina ke tai leva atu ko mafai ei o toe`tala kae ko latou e fesokotaki kia koe o fakailoa atu olotou palani.

Akoga mo koga akoga e manako ke fakailoa fakavave ne koe ki a latou e uiga ki tamaliki kola ka foki atu ki te koga akoga, akoga io mo akoga Maoli, e pela foki mo tamaliki e manakogina se alaga auala ki te akoga. Te akoga o au tamaliki e mafai o fesili atu kia koe mafai tau tamaliki e `tau o fano ki te akoga io me ki akoga kamata ona la ia koe ko foki o galue. Fakamolemole tali fakavave kia latou ko te vave e mafai ne koe, ko te mea ke fesoasoani ki palani a latou.

Fakamanatuga, kafai tau tamaliki e fano ki te akoga, ko tai isi se kesega malie. Tau tamaliki e mafai o se foki ki tena potu akoga masani io me ko tena faiakoga masani, kae ko taimi kamata mo taimi oti e mafai foki o ma`fuli.

Tino galue o te ola`lei o tino ne fakailoa me i akoga kamata, akoga mo akoga Maoli ke oko atu ki te Tausaga Akoga 10 e `lei ke `tala atu mai lalo i te Levolo 3 o Fakatokaga ona la a kogākoga i loto i te akoga e fakatokagina kae puipuigina faka`lei. Tena uiga e mafai ne latou o fakamautinoa tonu me e isi loa te nofo vāsia o tino, faifaiga faka`lei o te `tu mā pela foki mo te fakamauga ke iloa a tino ne fakafesagai mo te tino ne `pisi i te masaki.

[Fakamatalaga tau akoakoga mo te Levolo 3 o Fakatokaga – covid19.govt.nz](https://covid19.govt.nz/alert-system/alert-level-3/#education)

<https://education.govt.nz/assets/COVID919-files/Alert-Level-3-FAQs-Tuvalu-.docx>

**Toe onoono: Vitiō i te polokalame a Dr Ashley Bloomfield**

https://livestream.com/accounts/26834806/events/9097573/videos/204903850/player

Tamaliki mo talavou katoa kola e mafai o lasi te fakamataku o pokotia malosi i te COVID-19 e `tau o nofo i fale kae tumau olotou akoga mai fale.

Fakamolemole nofo loa i tou fakai. Fai malaga fua i loto loa i tou fakai io me ki te fakai tai pili atu mafai e manakogina, pela mo te fano ki te galuega io me ko te ave tamaliki ki te akoga.

Nofo fale, mafai koe io me ko tau tamaliki e masaki. Kafai se tamaliki e fano ki te akoga io me ki te fale akoga kae masaki, e toe fakafoki atu ki te fale. Fakamolemole taumafai o se oloolo i alaga auala mo so se tino mafai koe io me ko tau tamaliki e masaki, fakatalitali ki te ikuga e uiga mo te sukesukega o te COVID-19, io me ko oti ne fakatonu atu ke nofo tokotasi (self-isolate).

***Kafai tau tama e akoga i akoakōga maluga***

Mai lalo i fakanofonofoga o te Levolo 3 o Fakatokaga fale akoga maluga e manakogina fua o `tala mo nai faifaiga fua. Te fakaaogāga o initaneti i akoakōga ka tumau loa ki te lasiga o tamaliki akoga.

<https://education.govt.nz/covid-19/advice-for-tertiary-students/>

**Fakasologa o mea mo matua ke fakatoka mo te Fakatokaga Puipui Levolo 3**

**Matua e manakogina ke palani**

E iloa ne koe mea e kola e galue ‘lei mo te ola lei, manuia mo nisi mea’tupu o au tamaliki mo tou kaiga. I lalo o Fakatokaga Puipui Levolo 3 e mafai ne koe o faopoopo tou puikaiga – kae tausigina loa ke foliki kae fui talia tino mai tua. Aumai tino ki loto I tou puikaiga kola e mafai o fesoasoani ki au galuega pena foki o onoono ki akoakoga mai fale.

**Keep safe:**

**Nofo Saogalemu**

* Nofo i te fale manafai tau tamaliki e masaki. Tamaliki e aumai ki te akoga io me i koga fakaakoga tamaliki kae ma’saki e fakafoki ki o lotou fale.
* Tamliki kola e pokotia vave e tau loa o a’koga mai fale.
* Saa fakaaogagina a mea olomalaga fakatasi mo tino manafai koe io me ko tau tama e masaki.

**Fai fakatasi a mea manakogina ke Fai.**

* Fakasoko loa te galue mo akoga mai fale manafai e maua.
* Kafai e foki koe ki te galuega
  + Tausi loa tou puikaiga ke foliki. Mai kāiga ki loto i tou puikaiga kola e mafai o fesoasoani at uke fano koe kit e galuega io me ke onoono a ki tamaliki e akoga mai te fale.
  + Fakaafe fua a tino kola e tausi ne ia koutou pela foki mo latou ke saogalemu kae lelei.
* Kafai tau tamaliki e ‘tau o foki ki te akoga, tau akoga e tau o palani. Latou ka sokotaki atu o
  + Fakapatonu atu me mafea akoga mo koga fakaa’koga tamaliki e toe tala
  + Fakapatonu atu te taimi akoga o tau tama
  + Fakapatonu manafai e manako koe o fakaaoga se mea mo ou ave ki te akoga
  + Fakapatonu taimi e puke mo taimi e fakafoki.
* Asiasi me ko tau tamaliki e manako ke pukepuke mai tena tutonu io me ne moo meakai

**Kafai e ave ne koe tau tamaliki kit e akoga io me ko akoga fakamasani:**

* Tuumaa e taua
  + Fakamasaua ki tau tamaliki me ia latou e tau loa o tautali ki faifaiga tumaa – fulu kae fakamalo lima i taimi katoa, tale ki olotou fatiga tulilima, sa pukepuke ki olotou mata, kae fakaaoga vailakau mulu lima.
  + Fai ke tautamaliki ke iloa ne ia me ka lavea ne latou ka lasi te taimi e fulu ei te lotou akoga mo olotou faleakoga.
  + Faipati ki tau tamaliki me kaia e taua ei ke moa latou e fai fakatasi olotou meakai mo olotou meainu.
  + Kafai e fesili mai ki tino e pei ki mea uufi mata, fakailoa ki tau tamaliki ke iloa ne ia me isi ne tamaliki mo talavou ka filifili o pei ki mea nei. Kaati la ne vaega loa o lotou tuu mo aganu io me ne vaega loa o fesoasoani ki te lotou tuumaa. Fakamalosi atu kia latou ke aava ki nisi tino mo lotou filifiliga.
* I te auala ki ta akoga io me ki koga fakakoga tamaliki
  + Fakamatala ki tau tamaliki me kaia e taua ei ke tasi loa te koga e tuu ei latou manafai e oko ki te akoga pena foki manafai koa oti te akoga i taimi kola ko oti ne fakatokagina.
  + Kafai e fano koe o tuku tau tama kit e akoga, fakailoa kia latou koe ka tuku ne koe latou ki te akoga, kae ko latou ka sasaale loa ia latou ki loto i te akoga. Fakamatala kia latou me i aooga mo koga fakaakoga tamaliki ka talia fua ki tino loa kola e isi ne olotou galuega ‘tau e fai i koga konei.
  + Kafai e fakatau koe e taua, faitapi ki ei ki tulaga o te faktonuga 1 mita i luga i mea fakateletele a te akoga.
* Akoga fakamasani io me ko akoga ka kesekese
  + Faipati ki au tamaliki ki luga i potupotukauga i loto i akoga. Fakailoa ki tau tamaliki ia latou ka se foki ki olotou faleakoga masani. Latou e mafai loa latou o olo ki nisi faleakoga fakatea mo tamaliki fakatea.
  + Fakailoa ki ei me mafai loa faleakoga o latou o kese te fakatokaga.
  + Fakailoa kia latou me ia latou ka mafai loa o sagsaga i te koga loa e tasi i aso katoa e akoga (kae ka seai se tino e nofo I tou nofoaga manafai koe e galo), kae kaia e aoga i ei (salaga o sokoga).
  + Faipati kia latou ki tulafono a te akoga ki potukauga – 1 mita te vasia, fulu faeloa lotou lima, kae nooloa i lotou potukauga, ka eke moa e pulutaki mo nisi potukauga i te akoga.
  + Fakailoa ki tamaliki me ‘tau o 2 mita fakamao mai nisi tamaliki kola se ‘kau i tau potukauga.
  + Fakailoa kia latou me mafai loa latou sokotaki i luga i initaneti mo nisi tamaliki o te lotou vasega kola e akoga mao.
  + Fakailoa kia latou me i koga tafao ka se mafai foki o ‘tala
  + Fakailoa ki au tamaliki I te 2 mita tulafono e fakaoga sose akoakoga pukelima mo malolooga

**Kafai tau tamaliki e akoga loa mai te fale:**

* Te faiakoga o tau tama ka takitaki ne ia a te akoga a tau tama i te fale. Masaua o sokotaki mo latou ke mafai o lavea me nea mea ne fakatoka mo te aso io me ko te vaiaso.
* Asiasi ki te Tauloto mai fale TV polokalame/ Papa Kāiga TV polokalame. Fakamau ki lalo taimi o vaega kola e fiafia ki ei tau tamaliki. Te polokalame e se togi, i luga TVNZ Channel 2+1 mo te TVNZ on demand, pena foki te SKY Channel 502

* Mafai e mafai, palani tou aso io me vaiaso mo au tamaliki mo kāiga. Mafaufau:
  + Polokalame a te kāiga
  + Nea mea a te kāiga e mafai o fai fakatasi, io me fai takitokotasi.
* Nofo kae sokotaki faeloa mo te faiakoga o tau tamaliki kae fakailoa ki ei manafai e isi sau fesili io me se fakalavelave.

**Mo Matua mo tino o kāiga kola e fesoasoani ki tamaliki mo lotou akoakoga:**

* Asiasi ki te Talanoa Ako polokalame i te letio i taimi mo polokalame akoakoga. <https://learningfromhome.govt.nz/pacific-communities/talanoa-ako-radio> Fakamau ki lalo a taimi o akoakoga mo te gagana faka Tuvalu. Tiuni ki loto, fakamaua te App io me fakalogo kit e initaneti kit e 531pi io me fakalogo ki fakasalauga i luga i te Pacific Media Network (PMN) Languages Facebook laupepa.

Masau o nofo i fale, fakatau alofa, kae faifakatasi a otou tiuta mo nisi tino. Fakatumau te ‘lago ki akoakoga mai fale manafai e mafai, kae nofo fakatasi. Tatou se potukauga e 5 miliona kae ka ulu fale fakatasi tatou ki tua mai te mea nei.

Asiasi ki te Covid-19 FAQ i te initaneti mo fesili taua mo lotou tali kola ka aoga mo au palaniga.

[Alert level 3 FAQs](https://education.govt.nz/covid-19/alert-level-3-faqs-for-schools-and-early-learning-centres)

<https://education.govt.nz/assets/COVID919-files/Alert-Level-3-FAQs-Tuvalu-.docx>

**Nisi fakamatalaga ka maua**

Motou tino galue ka fakasoko loa olotu fesoasoani ki akoga takitasi mo koga fakaakoga tamaliki o faite kae fakagalue a palani. Te mea nei e aofia i ei fesoasoani ko fakamaua fakamatalaga ki faiakoga mo fatama, pela foki mo se fakasalalauatuga o fakamatalaga i luga i initaneti mo letio.

Te initaneti tenei, te Maloo COVID-19 laupepa mo te initaneti o akoakoga ka fakasoko atu loa o faokooko atu a fakamatalaga ‘fou, fakamolemole taumafai o taumata ki ei:

[Government Covid-19 website](file:///C:\Users\PapasinM\AppData\Local\Microsoft\Windows\INetCache\Content.Outlook\5YCSXIW1\covid19.govt.nz)

[Ministry of Education Covid-19 page](http://education.govt.nz/covid-19/)